પ્રોફેસર અનિલ ગુપ્તા અનામત આંદોલનનું બીજુ પાસું ઉજાગર કરતાં કહે છે કે, “ગુજરાતના પાટીદારોની જેમ હરિયાણામાં જાટ સમાજ રાજ્યની ૪૦થી ૬૦ ટકા નોકરીઓમાં હિસ્સો ધરાવે છે. આવો જ સમૃદ્ધ આંધ્રપ્રદેશનો કપ્પુ સમુદાય પણ હવે અનામત મેળવવા આંદોલને ચડ્યો છે. પછાત જાતિના છોકરાઓ ટેલેન્ટના જોરે ઉપર આવી રહ્યા છે તે આવા પ્રભાવક સમાજથી સહન નથી થતું. જે વર્ગ અત્યાર સુધી સેવા કરતો હતો તે હવે સત્તામાં આવતો થયો તે સહન નથી થતંુ સમાજ પર આધિપત્ય ધરાવતી જ્ઞાતિઓથી. એમને રોકવાના પ્રયત્નો થઈ રહ્યા છે. એક રીતે જોવા જઈએ તો અત્યારે સંક્રાંતિકાળ છે અને ક્રાંતિ જ્યારે થાય છે ત્યારે તકલીફ તો આપે છે.